De vulgari eloquentia
De vulgari eloquentia est tractatus de linguis Romanicis, dialectis Italicis, litteris in his sermonibus compositis, optimoque sermone eligendo. Latine scriptus est a Dante Alagherio, poeta Italico, anno fere 1304. In animo habuit quattuor libros de hac re scribere, sed duos tantum confecit.

In enumeratione sermonum Romanicorum, Dantes primus ille distinctionem facit secundum verbum affirmationis inter linguas Francogalliae septentrionalis (linguam oil), Provinciae (linguam oc), Italiae (linguam si).

Opus Latine scriptum est quod Dantes vult persuadere doctis aetatis suae Italicam linguam ad omnia argumenta tractanda aptam esse et facultates varias et diversas habere ita ut docti quoque ea lingua uti cum dignitate possint.

Notae

Nexus externi

De vulgari eloquentia Latine apud The Latin Library

Italiae scripta
Libri de linguistica
Libri imperfecti
Linguae Romanicae
Lingua Italiana
Litterae Latinae mediaevales
Scripta saeculo 14
Dantes Alagherius